खाद्य सुरक्षा बिल आज कैबिनेट में होगा पेश  
इस बिल के जरिए गांव के 46 और शहर के 28 फीसदी गरीबों को 3 रु.किलो चावल, 2 रु. किलो गेहूं और एक रु. किलो मोटा अनाज मिलेगा।
खाद्य सुरक्षा बिल को मंगलवार को कैबिनेट के सामने पेश किया जाएगा। इस बिल में तय किया गया है कि गांव के 46 फीसदी और शहर के 28 फीसदी सबसे गरीब लोगों को 3 रुपये किलो चावल 2 रुपये किलो गेहूं और मोटा अनाज एक रुपये किलो की दर से बांटा जाएगा।   इस बिल में प्रावधान बनाया गया है कि हर व्यक्ति को हर महीने कम से कम 7 किलो अनाज दिया जाएगा। इस योजना को लागू करने पर 95000 करोड़ से एक लाख करोड़ रुपये के खर्च का अनुमान है।